armvectores/hy_wikipedia_2023 huggingface dataset:
Քամելեոն

Անվան այլ կիրառումների համար տե՛ս՝ Քամելեոն (այլ կիրառումներ)
Քամելեոն, մողեսների ընտանիքին պատկանող սողուն է, որն ընդունակ է փոխել իր գույնը։ Այստեղից էլ ծագել է նրա անվանումը (քամելեոնը միստիկ էակ էր, որը կարող էր փոխել իր արտաքին տեսքը)։


== Ընդհանուր նկարագիր ==
Այս տեսակի մեծամասնության մարմնի երկարությունը հասնում է 30 սմ-ի, ավելի խոշորները 50-60 սմ են, իսկ ամենափոքրերը՝ 3-5 սմ։ Նրա գլուխը ունի սաղավարտի տեսք և երբեմն զարդարված է լինում փոքրիկ պոզերով։
Նրա ոտքերը երկար են և հարմարված են մագլցելու համար։ Թաթերն ունեն ճանկերի տեսք, որոնք կարող են ամուր բռնել ծառի ճյուղերից։ Պոչը հաստ է հիմքի մոտ և աստիճանաբար նեղանում է։ Այն կարող է ոլորվել դեպի ներքև և կարող է կախվել ճյուղերից։
Քամելեոնները ունեն անսովոր տեսողական օրգաններ։ Նրա աչքերը դուրս եկած են և ունեն տեսողական անցք։ Քամելեոնը կարող է միևնույն ժամանակ նայել տարբեր ուղղություններով, ինչը շատ օգտակար է որսի համար։
Որսի ժամանակ քամելեոնները երկար նստում են ծառի ճյուղին։ Այդ ընթացքում նրա մարմինը մնում է անշարժ, իսկ աչքերը անընդհատ շարրժման մեջ են։ Միջատներին նա բռնում է լեզվով, որն ունի կպչուն նյութ իր ծայրին։ Քամելեոնը կարող է ճանաչել և բռնել չորս միջատ երեք վայրկյանում։ Երբ լեզուն «չի աշխատում» այն պահվում է ստորին ծնոտում գտնվող ոսկորի շնորհիվ։ Եթե զոհը լինում է շատ ծանր լեզվով բռնելու համար, նա այն միանգամից բռնում է բերանով։


== Գույնի փոփոխություն ==
Շատ հայտնի է քամելեոնների գույնը փոխելու հատկությունը, որը հատւկ է բոլոր տեսակներին։ Գույնի փոփոխությունը կախված է նրանց մաշկի յուրահատուկ կառուցվածքից։ Նրանց մաշկի ներքին շերտում կան հատուկ բջիջներ՝ քրոմատոֆորներ, որոնք իրենց մեջ պարունակում են տարբեր գույնի պիգմենտներ։ Հենց դրանց շնորհիվ էլ քամելեոնը կարողանում է փոխել իր մաշկի գույնը։ Նա կարողանում է փոխել ինչպես իր ամբողջ մարմնի գույնը, այնպես էլ մարմնի մի մասը, որը կարող է ուղեկցվել տարբեր զոլերով կամ պուտերով։
Գույնի փոփոխությունը կարող է լինել ջերմաստիճանի, լույսի, խոնավության փոփոխության արդյունք, կամ սովի, ծարավի, վախի արդյունք։
Այս ֆունկցիայի առավելությունը այն է, որ նրանք կարող են ստանալ միջավայրի գույնը և պատսպարվել։


== Տարածում ==
Քամելեոնները հիմնականում տարածված են Աֆրիկայում, հարավային Սահարայում և Մադագասկար կղզում, բայց որոշ տեսակներ հանդիպում են հյուսիսային Աֆրիկայում, հարավային Եվրոպայում, Մերձավոր Արևելքում, հարավային Հնդկաստանում և Շրի Լանկա կղզում։ Կան նաև ներկայացուցիչներ Հավայան կղզիներում, Կալիֆորնիայում և Ֆլորիդայում։
Քամելեոնը բնակվում է բոլոր տեսակի տրոպիկական անտառներում, սավաննաներում և երբեմն անապատներում։


== Էվոլյուցիա ==
Ամենահին գտնված տեսակը հայտնաբերվել է Եվրոպայում (մոտ 26 միլիոն տարի)։ Չնայած պարզ է, որ քամելեոնները ավելի հին են։ Մնացորդներ են նաև հայտնաբերվել Ասիայում և Աֆրիկայում։ Համարվում է, որ քամելեոնները ավելի տարածված էին հին ժամանակներում, քան հիմա։ Իրենց արմատները գալիս են Մադագասկարից, որը այսօր տուն է այս տեսակի կեսից ավելիի համար։
Սեն Դեզիրա

Սեն Դեզիրա (ֆր.՝ Saint-Désirat), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 769 մարդ, բնակչության խտությունը` 105.20 մարդ/կմ²։ Բնակավայրը զբաղեցնում է 7.31 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 60 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 526 աշխատունակ (15-64 տարեկան) բնակիչ, որոնցից ակտիվ էին 406-ը, իսկ ոչ ակտիվները` 120։ Ակտիվության ցուցանիշը կազմում է 77,2 %։ 406 աշխատունակ մարդկանցից աշխատել է 365 անձ (189 տղամարդ և 176 կին)։ Գործազուրկ են եղել 41 անձ (15 տղամարդ և 26 կին)։ 120 անաշխատունակներից 41-ը եղել են աշակերտներ կամ ուսանողներ, 48-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գորոխովո (գյուղ, Կրոլևեցի շրջան)

Անվան այլ կիրառումների համար տե՛ս՝ Գորոխովո (այլ կիրառումներ)Գորոխովո (ուկրաիներեն՝ Горохове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Գորոխովո գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդերս Ցելսիուս

Անդերս Ցելսիուս (շվեդերեն՝ Anders Celsius, նոյեմբերի 27 (դեկտեմբերի 8), 1701[…], Uppsala Cathedral Assembly, Շվեդիա - ապրիլի 25 (մայիսի 6), 1744[…], Uppsala Cathedral Assembly, Շվեդիա), շվեդ ֆիզիկոս և աստղագետ։ Ծնվել է Ուփսալայում, Շվեդիա։ Համարվում է Ցելսիուսի սանդղակի ստեղծողը։


== Կենսագրություն ==

1730-1744 թթ. եղել է Ուպսալայի համալսարանի պրոֆեսոր աստղագետը։ Նա առաջարկել է օգտագործել Ցելսիուսի սանդղակը, ըստ որի ջուրը եռում է 100 աստիճանում։ Նա Լոնդոնի թագավորական ընկերության և Բեռլինի գիտությունների ակադեմիայի անդամ էր։ Հիմնական աշխատանքները վերաբերում են ֆիզիկային, աստղագիտությանը, երկրաֆիզիկային։ Ցելսիուսը մասնակցել է Երկրի հասարակածի չափման նպատակով կազմակերպված Լապլանդական արշավախմբի (1736–1737 թթ.) աշխատանքներին։ Առաջարկել է ջերմաստիճանային ցուցնակ (Ցելսիուսի ջերմաստիճանային ցուցնակ), որի վրա սառույցի հալման (0 °C) և ջրի եռման (100 °C) ջերմաստիճանների միջակայքը մթնոլորտային բնականոն ճնշման (760 մմ սնդիկի սյան) դեպքում բաժանված է 100 հավասար մասերի։
Ցելսիուսի ջերմաչափով առողջ մարդու մարմնի ջերմաստիճանը 36,6 °C է։
Մահացել է թոքախտից 1744 թ. ապրիլի 25-ին։


== Աստղագիտության մեջ ==
Ցելսիուսի անունն է կրում (4169) Ցելսիուս աստերոիդը։


== Ծանոթագրություններ ==
Հակոբ Մեղապարտի հուշարձան (Երևան)

Հակոբ Մեղապարտի հուշարձան, գտնվում է Երևանի կենտրոնում՝ Իսահակյան փողոցում, Գրքի պալատի և Արմենպրես լրատվական գործակալության շենքի դիմաց, տեղադրվել է 1987 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Մ. Ավագյան
Քանդակագործ՝ Հայաստանի վաստակավոր նկարիչ Խաչատուր Իսկանդարյան


== Տվյալներ ==
Հուշարձանը կառուցված է գրանիտից, չափսերը` 6x3,5 մետր։
Արձանը պատկերում է Հակոբ Մեղապարտին, որի ձախ ձեռքում նրա հրատարակած առաջին գիրքն է՝ «Ուրբաթագիրքը»։ Ներքևի աջ անկյունում, «Հակոբ Մեղապարտ» գրության վերևում, Հակոբ Մեղապարտի տպանշանն է՝ լատիներեն D. I. Z. A. տառերով, որը նշանակում է.  D` Dei Servus, Աստծու ծառա, I` Iakobus, Հակոբ, Z` Zanni, Ծաննի՝ Հովհաննես (յան), A` Armenius, Հայ։
Հակոբ Մեղապարտին նվիրված հուշարձան կա նաև Զմմառում (հեղինակ՝ Ր. Ետալյան)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
ՀՀ հուշարձանների տեղեկատվական շտեմարան(չաշխատող հղում)
Sucker for Pain

«Sucker for Pain», ամերիկացի ռեփերներ Լիլ Ուեյնի, Վիզ Խալիֆայի, Լոջիքի, ամերիկացի R&B երգիչ Ty Dolla $ign-ի, ամերիկյան ինդի ռոք խմբեր Imagine Dragons-ի և X Ambassadors-ի սինգլը։ Թողարկվել է 2016 թվականի հունիսի 24-ին, Atlantic Records և Warner Bros. Records լեյբլերի կողմից՝ ամերիկյան «Ինքնասպանների ջոկատը» ֆիլմի սաունդթրեքային ալբոմի համար։


== Քննադատություններ ==
Rolling Stone ամսագրի քննադատ Էլիաս Լեյթը երգը անվանել է «խենթ», մինչ USA Today-ի քննադատ Կարլի Մալենբաումը ասել է, որ երգը իր կարծիքով «սեքսուալ է»։


== Տեսահոլովակ ==
2016 թվականի հունիսի 24-ին թողարկվել է երգի տեսահոլովակը։ Տեսահոլովակում կան ֆիլմից տեսարաններ։


== Թողարկման պատմություն ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Sucker for Pain» ՅուԹյուբում
Փետրվարյան դեպքեր 1948

Փետրվարյան դեպքեր 1948 (չեխ.՝ Únor 1948, սլովակ.՝ Február 1948, թարգ.՝ «Փետրվար 1948») , Չեխոսլովակիայում Խորհրդային Միության ռազմական աջակցությունը վայելող Չեխոսլովակիայի կոմկուսի կողմից իշխանության զավթում։ Փետրվարի 20-իՆ բուրժուական կուսակցությունների ներկայացուցիչ նախարարները հրաժարական տվեցին՝ նպատակ ունենալով կառավարական ճգնաժամի շնորհիվ տապալել Կլեմենտ Գոտվալդի կառավարությունը և կազմել նոր կառավարություն՝ առանց կոմունիստների։ Նախարարներ մեծ մասը (կոմունիստներ, ձախ սոցիալ-դեմոկրատներ և անկուսակցականներ) մնացին կառավարության մեջ։ Գործարանային խորհուրդների պատգամավորների համագումարը (փետրվարի 22, Պրահա) Չեխոսլովակիայի բանվոր դասակարգի անունից պահանջեց հեռացնել կառավարությունից այսպես կոչված «հետադիմականներին» և անցկացնել հետագա հեղափոխական վերափոխություններ։ Որպես բողոքի նշան համագումարը որոշեց փետրվարի 24-ին համընդհանուր մեկժամյա գործադուլ անել։ ՉԿԿ ԿԿ կոչով ստեղծվեցին գործողության կոմիտեներ, փետրվարի 23-ին կազմվեց Ազգային ճակատի գործողության կենտրոնական կոմիտե բոլոր քաղաքական կուսակցությունների, հասարակական կազմակերպությունների և զինված ուժերի առաջավոր ներկայացուցիչներից։ Փետրվարի 25-ին նախագահ Էդվարդ Բենեշն ընդունեց նախկին կառավարության նախարարների հրաժարականը և հանձնարարեց Գոտվալդին լրացնել կառավարությունը նոր անդամներով։
Մեդվեդևո (գյուղ, Տյոմկինսկի շրջան)

Անվան այլ կիրառումների համար տե՛ս՝ ՄեդվեդևոՄեդվեդևո (ռուս.՝ Медведево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոետի շունչը (հուշարձան, Թուրքիա)

«Պոետի շունչը» հուշարձան, Հայոց ցեղասպանության զոհ մտավորականների հիշատակին նվիրված հուշարձան Թուրքիայի Մարմարա կղզում։


== Պատմություն ==
Քանդակագործ Հայկ Թոքմաջյանը Մարմարա կղզում մասնակցել է փառատոնի։ «Պոետի շունչը» ստեղծագործությունը քանդակագործը նվիրել է Հայոց ցեղասպանության զոհերի, հայրենազրկված մտավորականների հիշատակին։
Պառկած տղամարդն ու եթերային կինը հայրենիքի երազային կարոտն են խորհրդանշում. կինն այն երկիրն է, որ մնաց սահմանից այն կողմ, պոետի ամբողջ փափագը, ամբողջ էությունն ու շունչը կապված են թողած հայրենիքի հետ։ 

Ստեղծագործության նյութը սպիտակ մարմար է։


== Հեղինակ ==
Քանդակագործ՝ Հայկ Թոքմաջյան


== Ծանոթագրություններ ==
Ռոթ (Նյուրնբերգ)

Անվան այլ կիրառումների համար տե՛ս՝ Ռոթ (այլ կիրառումներ)Ռոթ (գերմ.՝ Roth), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 24417 մարդ (դեկտեմբերի 31, 2010 թվական)։ Զբաղեցնում է 96.25 կմ² մակերես տարածք։ Պաշտոնական կոդ՝   09 5 76 143։


== Ծանոթագրություններ ==


== Արտաքին հղումներ ==
Պաշտոնական կայք
(6950) Սիմոնեկ

(6950) Սիմոնեկ (անգլ.՝ Simonek), աստերոիդ աստերոիդների հիմնական գոտում։ Հայտնաբերվել է 1982 թվականի դեկտեմբերի 22-ին Ֆրանսուա Դոսինի կողմից Վերին Պրովանսում։
Միջին հեռավորությունը Արեգակից կազմում է 2,59003 ա. մ., առավելագույնը մոտենում է 2,3385 ա. մ. հեռավորության վրա և հեռանում 2,8415 ա. մ.։ Արեգակի շուրջ մեկ ամբողջական պտույտ է կատարում 1522,49 երկրային օրվա ընթացքում, իր ուղեծրով շարժվելով միջինում 0,236454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6950) Սիմոնեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրիդրիխ Զորգե

Ֆրիդրիխ Զորգե (նոյեմբերի 9, 1828(1828-11-09), Բետաու, Սաքսոնիա, Պրուսիայի թագավորություն - հոկտեմբերի 26, 1906(1906-10-26), Հոբոկեն, Հուդզոն շրջան, Նյու Ջերսի, ԱՄՆ), գերմանական մարքսիստ, միջազգային և ամերիկյան բանվորական շարժման գործիչ, Կառլ Մարքսի և Ֆրիդրիխ Էնգելսի աշակերտն ու զինակիցը։ Մասնակցել է Բադեն-Պֆալցյան ապստամբությանը (1849 թվական), որի պարտությունից հետո տարագրվել է Շվեյցարիա, ապա Բելգիա և Մեծ Բրիտանիա։ Լոնդոնում ծանոթացել է Կառլ Մարքսի հետ։ 1852 թվականին տեղափոխվել է ԱՄՆ, ուր ակտիվորեն մասնակցել է մարքսիզմի տարածմանը։ 1872 թ.-ից 1874 թվականներին առաջին ինտերնացիոնալի գլխավոր քարտուղարն էր։


== Ծանոթագրություններ ==

libinfo.org
Տիգրան Փարվանյան

Տիգրան Ջանիբեկի Փարվանյան (սեպտեմբերի 21, 1967(1967-09-21), Ապարան, Հայկական ԽՍՀ, ԽՍՀՄ), հայ ռազմական գործիչ։ Գեներալ-լեյտենանտ (2020)։


== Կենսագրություն ==
Տիգրան Փարվանյանը ծնվել է 1967 թվականի սեպտեմբերի 21-ին,  Ապարան քաղաքում։ 1985 թվականին ավարտել է տեղի թիվ 1 միջնակարգ դպրոցը։ 1985-1989  թվականներին սովորել և ավարտել է Օրջոնիկիձեի բարձրագույն համազորային հրամանատարական ուսումնարանը։ 1989-1992 թվականներին ծառայել է ԽՍՀՄ զինված ուժերում։ 1992-1994 թվականներին ակտիվ մասնակցություն է ունեցել մարտական գործողություններին։ 1995 թվականին նշանակվել է ՀՀ պաշտպանության նախարարության N զ/մ շտաբի պետի տեղակալ, այնուհետև՝ հրամանատարի տեղակալ, 1996 թվականի հունիսին՝ ՀՀ ՊՆ N զ/մ-ի առաջին մոտոհրաձգային գումարտակի հրամանատար։
1998-2001 թվականներին ընդունվել և ավարտել է ՌԴ ՊՆ Ֆրունզեի անվան ռազմական համազորային ակադեմիան։
2001 թվականի օգոստոսից նշանակվել է ՀՀ ՊՆ N զ/մ-ի հրամանատարի տեղակալ, 2003 թվականի սեպտեմբերից առաջխաղացման կարգով նշանակվել է ՀՀ ՊՆ 70179 զ/մ-ի հրամանատար, 2009 թվականի մայիսից՝ ՀՀ ՊՆ N զ/մ-ի հրամանատար, 2009 թվականի փետրվարից առաջխաղացման կարգով նշանակվել է ՀՀ ՊՆ 27527 զ/մ-ի հրամանատարի տեղակալ, 2009 թվականի հոկտեմբերից նշանակվել է ՀՀ ՊՆ N զ/մ-ի շտաբի պետ, հրամանատարի տեղակալ, 2013 թվականի մարտից առաջխաղացման կարգով նշանակվել է ՀՀ ՊՆ 1-ին ԲԿ հրամանատար, 2018 թվականի փետրվարին առաջխաղացման կարգով նշանակվել է Զորքերի (ուժերի) միացյալ  խմբավորման հրամանատար։


== Զինվորական կորչումներ ==
Գեներալ-լեյտենանտ, 2020
Գեներալ-մայոր, 2016
Գնդապետ


== Պարգևներ, մրցանակներ ==
ԼՂՀ «Արիության» մեդալ
«Հայրենիքին մատուցած ծառայությունների համար» 1-ին աստիճանի մեդալ, 2018
«Հայրենիքին մատուցած ծառայությունների համար» 2-րդ աստիճանի մեդալ, 2013
«Մարտական ծառայության» մեդալ


== Ընտանիք ==
Ամուսնացած է, ունի երկու որդի։


== Ծանոթագրություններ ==
Բոլշիե Գորկի (գյուղ, Ստարոռուսկի շրջան)

Բոլշիե Գորկի (ռուս.՝ Большие Горки), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 567


== Դեպքեր ==


== Ծնունդներ ==


== Մահեր ==
Агонь (խումբ)

«Агонь» (ոճավորված «АГОНЬ»), ուկրաինական փոփ խումբ: Այն ստեղծվել է 2016 թվականի սկզբին «Quest Pistols» խմբի հին անդամների՝ Անտոն Սավլեպովի, Նիկիտա Գորյուկի և Կոնստանտին Բորովսկիի կողմից։


== Պատմություն ==
«Агонь» խումբը ստեղծվել է 2016 թվականի սկզբին «Quest Pistols» խմբի նախկին անդամների՝ Անտոն Սավլեպովի, Նիկիտա Գորյուկի և Կոնստանտին Բորովսկիի կողմից։ Կոնստանտին Բորովսկկին նոր խմբի անվանման որոշումը բացատրել է այսպես․

2016 թվականի հունվարին առաջնելույթ ունեցավ «Բաց թող» սինգլով, որի խոսքերը և երաժշտությունը գրել է «Quest Pistols»-ի երգերի հեղինակ Սաշա Չեմերովը։ 2016 թվականի մայիսին թողարկեց «Յուրաքանչյուրը իր համար» երգի տեսահոլովակը։ Նույն թվականի հունիսի 10-ին խումբը թողարկեց դեբյուտային ալբոմը՝ «#Եսսիրելուեմքեզ»։
2017 թվականին Նիկիտա Գորյուկը լքեց խումբը; Նա զբաղվեց իր անձնական նախագիծով, որը կոչվում է ZVEROBOY։


== Ստեղծագործություն ==


=== Ալբոմ«#Եսսիրելուեմքեզ» (2016) ===
Բաց թող
Յուրաքանչյուրը իր համար
Ռադիո «Գիշեր»
Շիկահեր
Ես սիրելու եմ քեզ
Ամառ
Զգացմունքներ
Սուպեր հերոս
Փերու սիրտը
Փայլում են


=== Ալբոմ «Էջանիշ» (2019) ===
Բոլորին F**k
Ես ատող եմ (feat. The Gitas)
Գտիր ինձ
Դիլերի դուստր
Որիշ (feat. Supersonya)
Բրո (feat. BRVSKI, Morphom & Tonya)
Չի պտտում

Օվկիանոս
Բոլորին Juke (Dub Beans Remix)


== Տեսագրություններ ==


== Ծանոթագրություններ ==


== Արտաքին հղումներ ==
http://agon.band/ Агонь (խումբ). պաշտոնական կայք
Նիվկի (գյուղ, Օվրուչի շրջան)

Անվան այլ կիրառումների համար տե՛ս՝ ՆիվկիՆիվկի (ուկրաիներեն՝ Нивки), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Նիվկի գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բատագայ-Ալիտա

Բատագայ-Ալիտա (ռուս.՝ Батагай-Алыта, յակուտ.՝ Баатаҕай Алыыта), գյուղ Ռուսաստանի Սախա-Յակուտիայի հանրապետության Էվենկո-Բիտանտայսկի ուլուսի կազմում։
Բնակչությունը 2010 թվականին գրանցված տվյալներով կազմում էր 1832 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակինտոշ (այլ կիրառումներ)

Մակինտոշ (անգլ.՝ McIntosh, Macintosh, Mackintosh; գաել.՝ Mac an Tòisich), շոտլանդական ազգանուն է, որից էլ ծագել են մի շարք հատուկ անուններ։


== Կրողներ ==
Ջոն Մակինտոշ (անգլ.՝ John McIntosh, 1777—1846), «Մակինտոշ» խնձորի սորտի ստեղծողը։
Չարլզ Մակինտոշ (քիմիկոս) (անգլ.՝ Charles Macintosh, 1766—1843), շոտլանդացի քիմիկոս, «Մակինտոշ» անջրաթափանց վերարկուի ստեղծողը։
Չառլզ Ռեննի Մակինթոշ (անգլ.՝ Charles Rennie Mackintosh; 1868—1928), շոտլանդացի ճարտարապետ, նկարիչ և դիզայներ, Շոտլանդիայում մոդեռն ոճի ստեղծողը։
Սեսիլիա Մակինտոշ (անգլ.՝ Cecilia McIntosh, ծնվ․ 1979), ավստալացի բոբսլեյիստուհի։


== Հատուկ անուններ ==
Մակինտոշ (հագուստ) (անգլ.՝ mackintosh), անջրաթափանց կտորից վերարկու, օգտագործբել է հիմնականում 19-դարի կեսերից մինչև 20-րդ դարի կեսը։ Անունը ծագել է քիմիկոս Չարլզ Մակինտոշից։
Մակինտոշ (միրգ) (անգլ.՝ McIntosh, Mac), Հյուսիսային Ամերիկայում տարածված խնձորի սորտ։ Անվանվել է ի պատիվ ստեղծող Ջոն Մակինտոշի։
Էփլ Մակինտոշ (անգլ.՝ Macintosh, Mac), Էփլ ընկերության համակարգիչներից։ Անունը ստացել է Մակինտոշ սորտի խնձորից։
Սոլդատսկոե (գյուղ, Տերբունսկի շրջան)

Սոլդատսկոե (ռուս.՝ Солдатское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 1367 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Տեր-Միքայելյան

Լևոն Անդրեյի Տեր-Միքայելյան (1867, Բանանց, Դաշկեսանի շրջան, Ադրբեջանական ԽՍՀ - 1943, Թբիլիսի, Վրացական ԽՍՀ, ԽՍՀՄ: Հետագայում աճյունը տեղափոխվել է Հայաստան և թաղվել Աշտարակում՝ Միքայել Տեր-Միքայելյանի ընտանեկան գերեզմանոցում), հայ ճարտարագետ-շինարար։ Հայաստանի առաջին հանրապետության Տրանսպորտի նախարար։


== Կենսագրություն ==
1890 թվականին ավարտել է Մոսկվայի համալսարանը, 1895 թվականին՝ Սանկտ Պետերբուրգի հաղորդակցության ճանապարհների ինստիտուտը։
1918 թվականին նա Սիբիրում ղեկավարել է Բայկալ-Ամուր երկաթուղային մայրուղու շինարարությունը, որն ընդհատվում է Ռուսաստանում սկսված քաղաքացիական պատերազմի պատճառով։ 20-րդ դարի այդ մասշտաբային շինարարությունը ԽՍՀՄ-ում վերսկսվեց 50 տարի անց և այժմ էլ կոչվում է Բայկալ-Ամուրյան երկաթուղային մայրուղի (ԲԱՄ)։ Սիբիրից տուն վերադարձի ճանապարհին Լևոն Տեր-Միքայելյանը հանդիպումներ է ունեցել Կոլչակի և Հայկ Բժշկյանցի հետ։ 1918-1920 թվականներին եղել է Հայաստանի առաջին հանրապետության տրանսպորտի նախարարը։ Սոցիալիստական հեղափոխությունից հետո եղել է Անդրկովկասյան երկաթուղիների գլխավոր ինժեները։ 1920-1930 թվականներին եղել է Անդրերկաթուղու գլխավոր վարչությունում (Թիֆլիս) ՀՀ լիազոր ներկայացուցիչ։ Եղել է Նավթլուղ-Այրում, Լենինական-Արթիկ երկաթուղային ուղամասերի շինարարության գլխավոր ճարտարագետ։ Բոլշևիկյան ահաբեկության տարիներին ձերբակալվել և դատապարտվել է մեկ տարվա ազատազրկման։ Մահապատժից փրկել է կինը՝ Եվգենիա Տեր-Միքայելյանը, ով լավ ծանոթ էր Գրիգորի Օրջոնիկիձեի հետ և վերջինիս հանդիպելու նպատակով երկու երեխաների հետ մեկնում է Մոսկվա։ Հանդիպելով ժողկոմին՝ վերջինիս օգնությամբ էլ ազատում է ամուսնուն։
«Երկաթուղային տերմինների ռուս-հայերեն և հայ-ռուսերեն բառարանի» (Թիֆլիս, 1927) կազմողներից է։ Աշխատանքները վերաբերում են թվերի տեսությանը, երկաթուղու և մաթեմատիկայի (17-րդ դար) պատմությանը։


== Ընտանիք ==
Կինը՝ Եվգենիա Իվանի Տեր-Միքայելյանը (օրիորդ Նաբաթյան, 1887-1964 թ.) ծնվել է Բաքվի մեծահարուստ նավթարդյունաբերողի ընտանիքում։ Հայրենական մեծ պատերազմի տարիներին նրանց Թիֆլիսի տուն են այցելել Կովկասյան հանրապետություններ տեղափոխված (տարհանված) մշակույթի և արվեստի բազմաթիվ հայտնի ՀԽՍՀ գործիչներ։ Նրանց տանը եղել են Այվազովսկու և Բաշինջաղյանի կողմից նվիրած նկարներ։
Ունեցել են երկու զավակ՝ Միքայել Տեր-Միքայելյան և Անդրեյ Միքայելյան։
Միքայել Տեր-Միքայելյանը (1923-2004 թ.), Հայաստանի ականավոր տեսաբան ֆիզիկոս էր, ՀՀ ԳԱԱ ակադեմիկոս (1982 թ.)։ Հետազոտությունների բնագավառը եղել է բարձր էներգիաների ֆիզիկան, քվանտային էլեկտրոնիկան և լազերային ֆիզիկան։ ՀԽՍՀ պետական և Վիկտոր Համբարձումյանի անվան մրցանակների դափնեկիր, պարգևատրվել է Ժողովուրդների բարեկամության շքանշանով։ 1991 թվականին ֆիզիկայի գծով մրցանակների Նոբելյան հանձնաժողովի կողմից առաջադրվել է 1992 թվականի Նոբելյան մրցանակի թեկնածու։
Անդրեյ Միքայելյանը (1925-2010 թ.), ԽՍՀՄ հայ ականավոր գիտնական էր, ֆիզիկոս-ինժեներ, ԽՍՀՄ ԳԱ ակադեմիկոս։ 1949 թ. ավարտել է Մոսկվայի Կապի էլեկտրատեխնիկական ինստիտուտը, մնացել Մոսկվայում և դարձել հայտնի գիտնական ռադիոօպտիկայի, հոլոգրաֆիայի և ժամանակակից տեղեկատվական տեխնոլոգիաների ոլորտներում։

		


== Տես նաև ==
Միքայել Տեր-Միքայելյան
Անդրեյ Միքայելյան


== Գրականություն ==
Сагратян А. Т. История железних дорог Закавказя, 1856-1921, Е., 1970.


== Ծանոթագրություններ ==
Լիա (Միքելանջելո)

Լիա (իտալ. Lia), Հակոբի առաջին կնոջ և Ռաքելի ավագ քրոջ մարմարյա քանդակը, ստեղծված Միքելանջելոի կողմից մոտավորապես 1542 թվականին, Հուլիոս II պապի դամբարանի համար։ «Լիա»-ն տեղակայված է որմնախորշում, «Մովսես»-ի ձախ կողմում։


== Նկարագրություն ==
Ըստ Ուիլյամ Ուոլասի, Լիան «մտածկոտ» է, «լի ազնվական, լուռ վեհությամբ»։ Նա ձախ ձեռքում հայելի է պահում, որպեսզի հետևի մարդկանց գործողություններին, իսկ աջում՝ ծաղկաշղթա, որը կյանքի ընթացքում մարդկային առաքինության և մահվանից հետո դրանց փառաբանությունն է խորհրդանշում։ Էրիկ Շիլյանոն նշում է, որ Լիան բավականին «կենսական» է, և «նրա ոտքերը (…) ամուր կանգուն են գետնի վրա», իսկ «… տունիկայի ծալվածքը հիշեցնում է աստվածային Լիայի պտղաբերության մասին, ով Հակոբին վեց որդի է պարգևել»։
Աստվածաշնչում, Ռաքել և Լիա քույրերը հակասում են իրար, ինչը հնարավորություն է տալիս նրանց այլաբանական անձիք համարելուն՝

Լիան խորհրդանշում է «ակտիվ կյանք» (լատ. Vita activa), քանի որ հենց այդպես է Դանթեն նրան պատկերել։ Ռաքելի և նրա ավագ քրոջ՝ Լիայի նախատիպերը, ակնհայտորեն, համարվում են «ակտիվ » Ջուլիանոն և «հայեցողական» Լորենցո Մեդիչին։


== Ծանոթագրություններ ==


== Մատենագրություն ==
(in Italian) Umberto Baldini, Michelangelo scultore, Rizzoli, Milano 1973.
(in Italian) Marta Alvarez Gonzáles, Michelangelo, Mondadori Arte, Milano 2007. ISBN 978-88-370-6434-1
Վամպիրի օրագրերը (ութերորդ եթերաշրջան)

Վամպիրի օրագրերը (անգլ.՝ The Vampire Diaries) ամերիկյան հեռուստասերիալ է՝ հիմնված Լիզա Ջեյն Սմիթի համանուն նովելների շարքի վրա։ Մեկնարկը տրվել է 2016 թ․ մարտի 11-ին։ Վամպիրի օրագրերը ֆիլմի ութերորդ եթերաշրջանի պրեմիերան լինելու է 2016 թվականի հոկտեմբեր ամսին-ին։ Սա երկրորդ եթերաշրջանն է, որտեղ չի նկարահանվի բուլղարացի դերասանուհի Նինա Դոբրևը և ամերիկացի դերասաններ Մայքլ Տրևինոն և Սթիվեն Ռ. Մակքուինը (որպես հիմնական կազմ), իսկ Զաք Ռերիգը կլքի հիմնական կազմը։ Ինչպես 1-ին, 2-րդ, 6-րդ, 5-րդ և 7-րդ եթերաշրջանները, սա նույնպես կունենա 22 էպիզոդ։ Հայտնի է, որ Կատերինա Գրեմը կլքի ֆիլմը այս եթերաշրջանից հետո։


== Դերերում ==


=== Հիմնական դերեր ===
Փոլ Ուեսլի - Սթեֆն Սալվատոր
Իան Սոմերհոլդեր - Դեյմոն Սալվադոր
Քենդիս Քինգ - Քերոլայն Ֆորբս
Կատերինա Գրեմ - Բոննի Բենեթ
Զաք Ռորիգ - Մեթթ Դոնովան
Մեթ Դևիս - Ալարիկ Զալցման
Մայքլ Մալարկի - Էնզո Սենթ-Ջոնս


=== Երկրորդական դերեր ===
TBA - Սայբիլ
Էլլիսոն Սկալիոտի - Ջորջի
Կրիստեն Գուդոսկի - Սելին
Լիլի Ռոզ Մումֆորդ - Ջոզետ "Ջոսի" Զալցման
Թրնեյ Մումֆորդ - Էլիզաբեթ "Լիզի" Զալցման


=== Հատուկ հյուր դերեր ===
Նինա Դոբրև - Ելենա Ջիլբերտ


=== Հյուր դերեր ===
TBA - Զինապահեստի հրեշ
TBA - Բուք
TBA - Քինդի


== Ծանոթագրություններ ==
Ֆիլմ (թերթ)

«Ֆիլմ», Հայաստանի Խորհրդային Սոցիալիստական Հանրապետության կինեմատոգրաֆիայի պետական կոմիտեի կողմից տպագրված տասնօրյա թերթ։
ԱՍռաջին անգամ լույս է տեսել 1969 թվականին, Երևանում, խմբագիր՝ Ռ․ Մաթոսյան։
Պրոպագանդել է հայ և խորհրդային կինոյի հաջողությունները համամիութենական և միջազգային փառատոներում։ «Երկխոսություն երրորդի համար», «Վարք մեծաց», «Ռեժիսոր, օպերատոր, սցենարիստ» մշտական խորագրերի տակ ներկայացվել են սովետա հայ նշանավոր արվեստագետների նկատառումներն ու տեսակետները տվյալ ժամանակի հայկական կինոյի, նրա զարգացման հեռանկարների մասին։
Թերթում հանդես են եկել նաև խորհրդային կինոյի ճանաչված գործիչներ Նիկիտա Միխալկովը, Ստանիսլավ Ռոստոցկին, Յուրի Իվանի Սեմյոնովը, Գ․ Ռայշը, Վ․ Նյադյոնովան և ուրիշներ։ Տպագրել է կինոսցենարներ։
Հերկուլեսյան սյուներ

Հերկուլեսյան սյուներ (լատ.՝ Columnae Herculis), Ջիբրալթարի նեղուցի մուտքը խորհրդանշող բարձունքների` անտիկ շրջանում օգտագործված անվանում։ Հյուսիսային բարձունքը (Եվրոպայի կողմից) Ջիբրալթարի ժայռն է, որ գտնվում է Մեծ Բրիտանիայի տարածքում, իսկ որպես հարավային բարձունք նշվում է կա՛մ Ջեբել Մուսա լեռը Մարոկոյում, կա'մ Աբիլա լեռը իսպանական Սեուտայի հարևանությամբ։


== Անվանում ==

Հունական դիցաբանությունում, որը հետագայում փոխառել են հռոմայեցիները, նշվում է Հերակլեսի 12 սխրանքների մասին, որոնցից մեկը հսկա Հերիոնի կովերի առևանգումն էր։ Ստրաբոնի պատմության համաձայն (նա մեջբերում էր Պինդարոսին)` արևմուտք կատարած իր ճանապարհորդության ժամանակ Հերակլեսը նշել է ճանապարհի վերջին կետը։ Հենց այդ կետն էլ անտիկ շրջանում ծովագնացների սահմանակետն է եղել, այդ պատճառով փոխաբերական իմաստով «հերկուլեսյան սյուներ» արտահայտությունը գործածվում է «աշխարհի վերջ» իմաստով, իսկ «հասնել հերկուլեսյան սյուներին» արտահայտությունը նշանակում է «հասնել սահմանակետին»։
Հռոմեական որոշ սկզբնաղբյուրներ հավաստում են, որ երբ Հերկուլեսի ճանապարհը խոչընդոտել են Ատլասի լեռները, նա չի բարձրացել դրանց վրա, այլ ճեղքել է դրանք` Ջիբրալթարի նեղուցով միացնելով Միջերկրական ծովը Ատլանտյան օվկիանոսի հետ։ Դրանից հետո նեղուցի ափին ձևավորված երկու բարձունքները կոչվել են հերոսի անունով։ Դիոդորոս Սիկիլիացին պնդում էր, որ Հերկուլեսը չի բացել նեղուցը, այլ ընդհակառակը, խորտակել է արդեն գոյություն ունեցող նեղուցը, որպեսզի հրեշները օվկիանոսից չթափանցեն Միջերկրական ծով։
Եթե հավատանք Պլատոնին, դիցաբանական Ատլանտիդան գտնվել է Հերկուլեսյան սյուների միջև։


== Որպես սյուներ ==
Պլատոնի վկայությամբ Ջիբրալթարի և Աբիլա լեռների միջև հսկայական պատվանդանների վրա եղել են երկու քանդակներ, որոնք Միջերկրական ծովից Ատլանտյան օվկիանոս տանող ինքնատիպ դարպասներ են եղել։ 711 թվականին արաբ զորավար Թարիկ իբն Զիադը, ով մեծ բանակով անցել էր Ջրբրալթարի նեղուցով, հրամայել էր «հանուն ալլահի» կործանել քանդակները պատվանդանների հետ։ Պնդում են, որ դոլարի նշանը ($) հերկուլեսյան սյուների ոճավորված նշանն է` փաթաթված առասպելական պիթոն վիշապօձով։
Երկու սյուներ են պատկերված Իսպանիայի գերբի վրա, ինչը Կառլոս V կայսրի խորհրդանիշն է եղել։


== Հիշատակումը փյունիկեցիների մոտ ==
Ջիբրալթարի նեղուցի մի կողմում փյունիկեցիները ժամանակակից Մարոկոյի տարածքում հիմնել են մի շարք խոշոր գաղութներ։ Այդպես են հիմնվել Լիկսուս, Շելա, Մոգադոր քաղաքները։
Պատմագիր Ստրաբոնը նկարագրել է Տյուրոսի Մելկարտա տաճարը, որ գտնվել է ժամանակակից Կադիսից ոչ հեռու` այն անվանելով «Հերկուլեսի տյուրոսյան տաճար»։ Փյունիկեցիները Ջիբրալթարն անվանել են «Մելկարտի սյուներ», որտեղից էլ ամենայն հավանականությամբ առաջացել է անվանման հունական տարբերակը։ Ստրաբոնը նշում է, որ տաճար այցելած մարդիկ պնդում էին, որ տաճարի բրոնզե երկու սյուները Հերկուլեսի իրական սյուներն են։ Սակայն պատմաբանի պնդմամբ այդ ամենը հնարանք է։


== Հիշատակումներ մշակույթում ==
Դանթեի «Աստվածային կատակերգությունում» հիշատակվում է Ոդիսևսի` Հերկուլեսյան սյուներ կատարած ուղևորության մասին։
Ալեքսանդր Գորոդնիցկին ունի «Հերկուլեսյան սյուներ» վերնագրով երգ։


== Խորհրդանշային համակարգ ==

		
		
		
		


== Ծանոթագրություններ ==
Ալ-Սուրա ալ-Սաղիրայի շրջան

Ալ-Սուրա ալ-Սաղիրայի շրջան (արաբ․՝ ناحية الصورة الصغيرة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Շահբայի գավառի չորս շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 12,720 մարդ։
Վարչական կենտրոնն Ալ-Սուրա ալ-Սաղիրա քաղաքն է։ Գտնվում է մարզի հարավային մասում։ Սահմանակից է հյուսիսում՝ Ալ-Մասմիայի և Ալ-Դումեյրի շրջան, արևելքում՝ Ալ-Սաբաա Բիյարի շրջան, հարավում՝ Շակկայի և Շահբայի շրջան, արևելքում՝ Ալ-Արիկայի շրջան։ Քաղաքն ու շրջական ավանները կազմում են 573.76 քառ.կմ տարածք։
Շրջանն ուննի 13 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Հոշ Համմադ (արաբ․՝ حوش حماد‎‎), բնակչություն՝
Մեծ Սուրա (արաբ․՝ الصورة الكبيرة‎‎), բնակչություն՝ 885
Հակֆ (արաբ․՝ الحقف‎‎), բնակչություն՝ 455
Հազմ (արաբ․՝ حزم‎‎), բնակչություն՝ 858
Կալիդիյե (արաբ․՝ الخالدية‎‎), բնակչություն՝ 937
Խալխալե (արաբ․՝ خلخلة‎‎), բնակչություն՝ 2,268
Լաեթե (արաբ․՝ لاهثة‎‎), բնակչություն՝ 2,225
Ալ-Սուրա ալ-Սաղիրա (արաբ․՝ الصورة الصغيرة‎‎), բնակչություն՝ 1,517
Հյուսիսային Աշեյիբ (արաբ․՝ اشهيب الشمالي‎‎), բնակչություն՝ 1,262
Ռադիմե ալ-Լեվա (արաբ․՝ رضيمة اللواء‎‎), բնակչություն՝ 1,001
Սալմիյե (արաբ․՝ السالمية‎‎), բնակչություն՝ 219
Թակիր (արաբ․՝ ذكير‎‎), բնակչություն՝ 519
Ում Հարտեյին (արաբ․՝ أم حارتين‎‎), բնակչություն՝ 574


== Ծանոթագրություններ ==
Սեսիլ

Սեսիլ (անգլ.՝ Cecil), 13-ամյա հարավարևմտյան աֆրիկական առյուծ (Panthera leo bleyenberghi), որն ապրում էր Զիմբաբվեի Հարավային Մաթաբելելենդ պրովինցիայի «Խվանգե» ազգային պարկում։ Պարկի գլխավոր տեսարժանությունն էր, Օքսֆորդի համալսարանի հետազոտությունների և ուսումնասիրությունների օբյեկտ։


== Սպանություն ==
2015 թվականի հուլիսի 1-ին Սեսիլին գնդակահարեց ատամնաբույժ Ուոլթեր Փալմերը, որը 50000 ԱՄՆ դոլար էր վճարել պրոֆեսիոնալ որսորդ Թեո Բրոնքորստին առյուծին սպանելու հնարավորության համար։ Սկզբում Փալմերը վիրավորեց առյուծին նետով, այնուհետև հետապնդեց վիրավոր կենդանուն և մոտավորապես 40 ժամ անց սպանեց հրացանով։ Փալմերը գլխատեց սպանված առյուծին և մաշկազերծեց։ Ռադիոփարոսը, որն ամրացված էր առյուծին, կորավ։
Սեսիլ առյուծի սպանությունը միջազգային հնչողություն ստացավ, այն առաջացրեց կենդանիների պաշտպանների, քաղաքական գործիչների ու հայտնի անձանց վրդովմունքը, ինչպես նաև համացանցի օգտատերերի բացասական արձագանքը։
Զիմբաբվեի բնակիչներ որսորդ Թեո Բրոնքորստը և կալվածատեր Օնեստ Նդլովուն, որն օգնել էր Փալմերին, քրեական պատասխանատվության ենթարկվեցին՝ որսագողության մեղադրանքով։ Նրանց սպառնում է մինչև 10 տարվա ազատազրկում։ Ինքը Փալմերը թաքնվում է ԱՄՆ-ի իր տանը և հավաստիացնում, որ նրան մոլորեցրել են այդ գործողության օրինական լինելու պահով։ Զիմբաբվեի իշխանությունները հայտ ներկայացրին նրան հանձնելու վերաբերյալ։ Փալմերի ատամնաբուժական կլինիկիայի մոտ, որը փակվել է անորոշ ժամանակով, ակցիաներ են իրականացվում Սեսիլի հիշատակին։ Բացի այդ հայտնի դարձավ, որ 2008 թվականին Ուոլթեր Փալմերին արդեն պատասխանատվության են ենթարկել սև արջի անօրինական սպանության համար․ այդ ժամանակ նրան տուգանել են 2939 ԱՄՆ դոլարով։


== Ծանոթագրություններ ==


== Արտաքին հղումներ ==
Orford Brian։ «Cecil the lion at Zimbabwe's Hwange national park – archive video footage»։ theguardian.com։ Վերցված է օգոստոսի 2, 2015 
Wildlife Conservation Research Unit, Department of Zoology, University of Oxford. An academic unit that was tracking Cecil the lion.
Փոքրապատկեր Կիևը (զբոսայգի)

Փոքրապատկեր Կիևը (զբոսայգի), մանրանկարչության զբոսայգի, որը գտնվում է Կիևում, Հիդրոպարկի տարածքում։ Զբոսայգում, որի տարածքը կազմում է 1.8 հա, ցուցադրվում են Կիևի ճարտարապետական օբյեկտների ձևերը, որոնց մասշտաբը կազմում է 1.33: Այս պահին  զբոսայգում գտնվում են  48 մինի-մակետներ։


== Նկարագրություն ==

Ներկայումս «մինի-Կիևի» բնակչությունը կազմում է 700 մարդ և անընդհատ աճում է։ Շենքերի մոդելները պահանջում են մշտական խնամք, նրանց անընդհատ վերականգնում են։


== Պատմություն ==

Զբոսայգին բացվել է 2006 թվականի հունիսի 23-ին։ Այս յուրօրինակ զբոսայգու ստեղծման գաղափարը առաջացել է դեռևս 2000 թվականին։  «Փոքրապատկեր Կիևը»կառուցելու համար պահանջվել է 4 տարի։


== Մանրանկարչություն ==
Այգում կան 48 մանրանկարներ, որոնց մեջ դուք կարող եք տեսնել Ազատության հրապարակը և Կրեշատիկ, Կիև-Պեչերսկ Լավրան, Սուրբ Մաիքայելի վանքը, Ոսկե դարպասները, Սուրբ Սոֆիայի Մայր Տաճարը «մայր հայրենիք» հուշարձանը, ավտոկայանը, օդանավակայանը, իսկ մինի Դնեպրը անցնում է հինգ հիմնական կամուրջներով. Մոսկովյան, Հետիոտային, Մետրո, Հարավային և Պատոնա։
Մինի Կիևի զբոսայգիներում և հրապարակներում տեղ են գտել  Ուկրաինայի մշակույթի, քաղաքականության և արվեստի առավել նշանավոր ներկայացուցիչների հուշարձանները, «Բորիսպոլ» միջազգային օդանավակայանում վայրէջք է կատարել հինգ ինքնաթիռ ամբողջ աշխարհից։ 2013 թվականին այն վերանվանել է «Փոքրապատկեր Ուկրաինան» թանգարանի։


== Արտաքին հղումներ ==
«Київ в мініатюрі - Պաշտոնական կայքէջ» (ua)։ Արխիվացված է օրիգինալից 2012-03-13-ին։ Վերցված է 2010-03-16 
Парк «Киев в миниатюре» на сайте РИА Новости — Украина(չաշխատող հղում)
Пишут в блогах о парке «Киев в миниатюре» Archived 2016-03-04 at the Wayback Machine.
Видео музея 2014 год
Լեսովայա Լիսիևկա

Լեսովայա Լիսիևկա (ուկրաիներեն՝ Лісова Лисіївка), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1710 թվականին։
2001 թվականի տվյալներով Լեսովայա Լիսիևկա գյուղում բնակվում էր 1 416 մարդ։ Բնակավայրը զբաղեցնում է 3,67 կմ² տարածք։ Բնակչության խտությունը կազմում էր 385,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուրամենտու

Ժուրամենտու (պորտ.՝  Juramento),համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 3968 մարդ՝ 2006 թվականի տվյալներով։ Գրավում է 432,009 կմ2 տարածք։ Բնակչության խտությունը կազմում է՝ 9,2 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.987.911,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.552,94 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,680 (տվյալները ՄԱԿ-ի զարգացման ծրագրի)։
Վերխոուսլինո

Վերխոուսլինո (ռուս.՝ Верхоуслино), գյուղ Ռուսաստանի Կիրովի մարզի Յարանսկի շրջանի կազմում։
Բնակչությունը 2005 թվականին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆոգելզանգ (Օդերտալ)

Ֆոգելզանգ (գերմ.՝ Vogelsang), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Շարմյուտցելզեեի ենթակայության տակ։ Բնակչությունը 773 մարդ է (2010 թվականի դեկտեմբերի 31–ի տվյալներով)։ Զբաղեցնում է 5.79 կմ² տարածք։ Պաշտոնական կոդը՝ 12 0 67 508։


== Արտաքին հղումներ ==
Њем. Савезни завод за статистику
Стална конференција градова и општина
{KommOn}
План насеља на мапи (-{Mapquest}-)


== Ծանոթագրություններ ==
Քաղցկեղածինների ցանկ

Այս ցանկում ներկայացված են Քաղցկեղի ուսումնասիրման միջազգային գործակալության դասակարգմամբ քաղցկեղ առաջացնող միացությունները, կենցաղային գործոնները և արտադրական ընթացքները։


== Աղբյուրներ ==
Հ.Մ. Այվազյան և այլն, ed. (2006)։ Հայաստանի բնաշխարհ։ Երևան: Հայկական Հանրագիտարան Հրատարակչություն։ էջ 637-638։ ISBN 5897000298 


== Արտաքին հղումներ ==
ՔՈՒՄԳ-ի մոնոգրաֆներ - Դասակարգումներ - Խումբ1 (անգլերեն) Archived 2010-07-01 at the Wayback Machine.
(8420) Անգրոգնա

(8420) Անգրոգնա (անգլ.՝ Angrogna), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 17-ին Պաուլ Կոմբայի կողմից Պրեսկոտում։
Միջին հեռավորությունը Արեգակից կազմում է 2,60142 ա. մ., առավելագույնը մոտենում է 2,2489 ա. մ. հեռավորության վրա և հեռանում 2,9539 ա. մ.։ Արեգակի շուրջ մեկ ամբողջական պտույտ է կատարում 1532,55 երկրային օրվա ընթացքում, իր ուղեծրով շարժվելով միջինում 0,234903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8420) Անգրոգնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլոբուսների թանգարան

Գլոբուսների թանգարան (գերմ.՝ Globenmuseum), աշխարհում միակ գլոբուսների թանգարանը։ Գտնվում է Վիեննայի Կլարի-Ալդրինգեն պալատում, Ազգային գրադարանի շենքերից մեկում։


== Հիմնադրում ==
Թանգարանը հիմնադրվել է 1956 թվականին գլոբուսների հավաքածուի հիման վրա, որոնք պահպանվում էին Ավստրիայի ազգային գրադարանում։ Գլոբուսների մեծ մասը գրադարանում է հայտնվել ավստրիական կայսրերի հավաքածուներից։ Դրանք կամ նվիրել են (ինչպես օրինակ, Վինչենցո Մարիա Կորոննելիին հատուկ Լեոպոլդ I կայսեր համար պատրաստել է երկու գլոբուսներ հենց կայսեր դիմապատկերով), կամ էլ գնվել։ 1921 թվականին աշխարհագետ Օյհեն Օբերհումմերը կատարել է գլոբուսների գույքագրում և հայտնաբերել ութ գլոբուսներ տարբեր չափերի (ինչպես Երկրի, այնպես էլ երկնքի), և երկու արմիլյարային թաղանթներով գլոբուսներ։ 1922 թվականին այդ գլոբուսները տեղափոխվել են Աշխարհագրական հավաքածու, որտեղ 1948 թվականին արդեն հավաքվել էր շուրջ 28 գլոբուս։ Թանգարանի բացումը հնարավոր դարձավ շնորհիվ գլոբուսների խանդավառ հավաքորդ Ռոբերտ Հարդտի։ 1956 թվականի ապրիլի 14-ին բացվեց աշխարհում դեռևս առաջին գլոբուսների թանգարանը։ 1956 թվականին հավաքածուում մուտք գործեցին 63 ցուցանմուշներ։ Հաջորդ 30 տարիների ընթացքում թանգարանի նմուշների թիվը հասավ 145-ի։ Համալրումը հիմնականում կայացավ ի հաշիվ գնումների, նվիրատվությունների և այլ թանգարանների հետ փոխանակման։ 1970-1976 թվականներին թանգարանը ընդարձակվեց։ 1996 թվականին թանգարանում հաշվվում էր 260 ցուցանմուշ։ Գլոբուսների թանգարանը մի քանի անգամ փոխել է իր տեղադիրքը։ 2005 թվականի դեկտեմբերի 1-ից ցայսօր գտնվում է Մոլլարդա-Կլարի պալատում։


== Ցուցանմուշներ ==
Բացի սեփական հավաքածուից, այստեղ ցուցադրվում են նաև մի քանի տասնյակ գլոբուսներ անձնական հավաքածուներից, որոնք բերվել են այստեղ երկարատև ցուցադրության և պահպանման նպատակով։
Կորոնելլիի գլոբուսներից բացի, թանգարանի թանկարժեք էքսպոնատների ցանկում են նաև Մերկատորի 1541 թվականի Երկրի և 1551 թվականի երկնքի գլոբուսները։ Ինչպես նաև Գեմմա Ֆրիզիուսի 1536 թվականի գլոբուսը՝ Ավստրիայի հնագույն գլոբուսներից մեկը։
Գլոբուսներից բացի թանգարանում ցուցադրված են նաև զանազան աստղագիտական գործիքներ։ 2009 թվականի հունվարի դրությամբ թանգարանի հավաքածուն բաղկացած էր 590 առարկաներից, որոնցից 250-ը գտնվում են ցուցադրությունում։


== Պատկերասրահ ==
Ցուցանմուշները

		
		
		
		
		
		
		


== Ծանոթագրություններ ==


== Արտաքին հղումներ ==
Webpräsenz des Globenmuseums Archived 2016-04-15 at the Wayback Machine.
Globenkatalog der ÖNB(չաշխատող հղում)
Bilder des Museums auf Flickr
Michael Frank։ Globenmuseum. Der Nabel der Welt. Archived 2013-01-06 at Archive.is Artikel in der SZ vom 1. Dezember 2005.
Նովո-Ալեկսանդրովկա (գյուղ, Խիսլավիչսկի շրջան)

Նովո-Ալեկսանդրովկա (ռուս.՝ Ново-Александровка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառե Սանտոս

Կառե Սանտոս (իսպ.՝ Care Santos, իսկական անունը՝ Մակարենա Սանտոս Տոռես, իսպ.՝ Macarena Santos Torres, ապրիլի 8, 1970(1970-04-08), Մատարո, Բարսելոնայի պրովինցիա, Կատալոնիա, Իսպանիա),  իսպանացի-կատալոնացի գրող։ Հանդես է գալիս "Կառե Սանտոս" անվամբ։ Գրում է և՛ իսպաներեն, և՛ կատալոներեն
 պատանի և մեծահասակ ընթերցողների համար։


== Կենսագրություն ==
Կառե Սատոսը ծնվել է 1970 թվականին Մատարո քաղաքում։ Իրավագիտություն և իսպաներեն է ուսանել բանասիրություն Բարսելոնայի համալսարանում։ Աշխատանքային գործունեությունը սկսվել է որպես Diari de Barcelona թերթի լրագրող, հետագայում աշխատել է ABC և El Mundo թերթերում։ 1995 թվականին Սանտոսը ճանաչում է ձեռք բերել իր առաջին գրքով`«Cuentos cítricos» («Պատմություններ կիտրոնի համով») անվանումով վեպերի հավաքածուով։ Նրա հաջորդ գրքերն են եղել «Trigal con cuervos» («Ագռավներով ցորենի դաշտ») և «Los ojos del lobo» («Գայլի աչքերը»)։
2007 թվականին La muerte de Venus գրքի համար առաջադրվել է Primavera de Novrla մրցանակի։ Գիրքը թարգմանվել է մի քանի լեզուներով։ 2013 թվականին Կառե Սանտոսն արժանացել է Խոակիմ Ռույրա մրցանակի No em preguntis qui. sóc լավագույն երիտասարդական գրքի համար։
2014 թվականի հունվարի 20-ին Desig de xocolata գրքի համար (լույս է տեսել 2014 թվականի մարտի 6-ին) պարգևատրվել է Premi de les Lletres Catalanes Ramon Llull մրցանակով։


== Մատենագիտություն (ընտրանի) ==
El tango del perdedor (1997)
Trigal con cuervos (1999)
Aprender a huir (2000)
La muerte de Kurt Cobain (1997)
Okupada (1997)
Te diré quién eres (1997)
La ruta del huracán (1999)
Krysis (2001)
Operación Virgo (2002)
Laluna.com (2003)
Los ojos del lobo (2004)
El circuito de Montecarlo (2005)
El anillo de Irina (2005)
El dueño de las sombras (2006)
La muerte de Venus (2007)
Habitaciones cerradas (2012) 9788408003816


== Անգլերեն ստեղծագործութուններ ==
Desire for chocolate, translator Julie Wark, Richmond, Surrey Alma Books, 2016. 9781846883941
Dissection, translator Lawrence Schimel, New York: A Midsummer Nights Press, 2014. 9781938334122


== Ծանոթագրություններ ==
Ջեյմս Հարդեն

Ջեյմս Էդվարդ Հարդեն կրտսեր (անգլ.՝ James Edward Harden, Jr., օգոստոսի 26, 1989(1989-08-26), Լոս Անջելես, Կալիֆոռնիա), ամերիկացի պրոֆեսիոնալ բասկետբոլիստ, Հարձակվող պաշտպան։ Ներկա պահին հանդես է գալիս Բասկետբոլի ազգային ասոցիացիայի (NBA) «Բրուքլին Նեթս» ակումբում։
Համալսարանային տարիներն անցկացրել է Արիզոնայի նահանգային համալսարանի «Սան դևիլս» ակումբում, որի կազմում արժանացել է մի շարք ճանաչողական մրցանակների։
Ընտրվել է NBA-ի 2009 թվականի դրաֆթի շրջանակում, որտեղ առաջին ռաունդի 3-րդ համարի ներքո՝ «Օկլահոմա սիթի Թանդերի» կողմից, որի կազմումը հասել է մինչև 2012 թվականի NBA-ի գերեզրափակիչ։ Նույն տարի արժանացել է «Տարվա պահեստային» (անգլ.` Sixth Man of the Year) մրցանակին։ 
«Հյուստոն Ռոքեթսի» կազմում երեք անգամ եղել է լիգայի առաջատար՝ միջին միավորների ասպարազեում, 2018 թվականին ճանաչվել է ամենաարժեքավոր խաղացող (MVP): Բազմաթիվ անգամներ -անաչվել է NBA-ի աստղ, ինչպես նաև ընդգրկվել «All-NBA» խորհրդանշական հավաքականներում։
Ակումբային կարիերայից զատ հանդես է եկել նաև Միացյալ Նահանգների բասկետբոլի ազգային հավաքականի կազմում՝ 2012 թվականի ամառային օլիմպիական խաղերում և 2014 թվականի Աշխարհի առաջնությունում դառնալով ոսկե մեդալակիր։


== Դպրոցական կարիերա ==
Հաճախել է Արտեզիայի ավագ դպրոցը (Լեյքվուդ, Կալիֆորնիա նահանգ)։ Ավագ դպրոցի 2-րդ տարում իր հաշվին միջինում գրանցել է 13 միավոր։ Հաջորդ ուսումնական տարում Հարդենը բարելավում է միջին ցուցանիշները՝ 18 միավոր և 3 արդյունավետ փոխանցում։ Նույն տարի 33 հաղթանակի և 1 պարտության ընդհանուր ցուցանիշով Արտեզիայի դպրոցական թիմը հաղթում է Կալիֆորնիայի ներնահանգային դպրոցական առաջնությունը։ Հաղթանակը կրկնվում է ավարտական տարում՝ 33-2 թիմային արդյունքով։


== Համալսարանային կարիերա ==
Դպրոցն ավարտելուց հետո Հարդենը երկու ուսումնական տարի հանդես է գալիս Արիզոնային նահանգային համալսարանի «Դևիլս» ակումբում։ 2007-08 խաղաշրջանում Հարդենն անցկացնում է 34 հանդիպում՝ միջինում մանրահատակի վրա գտնվելով 34 րոպե և հավաքելով 17 միավոր, 5 արգելափակում, 2 խլում, 2 կորուստ և 3 փոխանցում։
2008-09 մրցաշրջանում Հարդենն անցկացնում է 35 հանդիպում՝ այս անգամ մանրահատակի վրա միջինում անցկացնելով 35 րոպե և իր հաշվին գրանցելով 20 միավոր, 5 արգելափակում, 1 խլում, 3 կորուստ և 4 փոխանցում։


== Բասկետբոլի ազգային ասոցիացիա ==


=== Օկլահոմա Սիթի Թանդեր ===
Հարդենն ընտրվում է «Օկլահոմա Սիթի Թանդերի» կողմից՝ NBA-ի 2009 թվականի դրաֆթի առաջին ռաունդի 3-րդ համարի ներքո։ Նույն թվականի հուլիսի 12-ին Հարդենը հիմնական մարզական պայմանագիր է կնքում «Թանդերի» հետ։


=== Հյուստոն Ռոքեթս ===
Պայմանագրի երկարաձգման հարցում համաձայնության չգալով «Թանդերի» ղեկավարության հետ, Հարդենը տեղ է գտնում «Հյուստոն Ռոքեթսում»։


== Անձնական կյանք ==
2015 թվականի հունիսից մինչև 2016 թվականի փետրվարը հանդիպում էր ամերիկահայ հեռուստատեսային դեմք Քլոյի Քարդաշյանի հետ։


== Ծանոթագրություններ ==


== Արտաքին հղումներ ==
Էջը NBA.com կայքում
Կենսագրությունը Արիզոնայի նահանգային համալսարանի կայքի սպորտային բաժնում Archived 2009-07-22 at the Wayback Machine.
Ռուսաստանի ժողովուրդների բարեկամության համալսարան

Ռուսաստանի ժողովուրդների բարեկամության համալսարան (ռուս.՝ Российский университет дружбы народов), բազմամասնագիտական ​​համալսարան Ռուսաստանի Դաշնության մայրաքաղաք Մոսկվայում։ Հիմնվել է 1960 թվականին (1961-1992 թվականներին՝ Պատրիս Լումումբայի անվան Մոսկվայի ժողովուրդների բարեկամության համալսարան)։ 
Համալսարանի կազմում կան ֆիզիկամաթեմատիկական, բնական, պատմաբանասիրական գիտությունների, տնտեսագիտության և իրավունքի, ինժեներական, գյուղատնտեսական, բժշկական և նախապատրաստական ֆակուլտետներ, ասպիրանտուրա, օրդինատուրա, 83 ամբիոն, 160 ուս․ և ԳՀ լաբորատորիա, հաշվողական կենտրոն, գիտական գրադարան (ավելի քան 1 միլիոն հատոր գիրք)։ 
1978-1979 ուսումնական տարում սովորել են մոտ 6,3 հազար ուսանող, ստաժյոր, օրդինատոր, ասպիրանտ՝ 100 երկրներից, աշխատել՝ ավելի քան 1000 դասախոս և գիտական աշխատող։ Համալսարանն անդամ է Համալսարանների միջազգային ասոցիացիայի, կապեր ունի բազմաթիվ երկրների բարձրագույն ուսումնական հաստատությունների և գիտական հիմնարկների հետ։ 


== Ծանոթագրություններ ==


== Արտաքին հղումներ ==
Պաշտոնական կայք
Անտրեգ սյուր Վոլան

Անտրեգ սյուր Վոլան (ֆր.՝ Antraigues-sur-Volane), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2010 թվականի դրությամբ կազմում է 544 մարդ, բնակչության խտությունը` 40.42 մարդ/կմ²։ Բնակավայրը զբաղեցնում է 13.46 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 20 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 316 աշխատունակ (15-64 տարեկան) բնակիչ, որոնցից ակտիվ էին 194-ը, իսկ ոչ ակտիվները` 122։ Ակտիվության ցուցանիշը կազմում է 61,4 %։ 194 աշխատունակ մարդկանցից աշխատել է 166 անձ (93 տղամարդ և 73 կին)։ Գործազուրկ են եղել 28 անձ (14 տղամարդ և 14 կին)։ 122 անաշխատունակներից 10-ը եղել են աշակերտներ կամ ուսանողներ, 65-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալոիզա

Ալոիզա (ֆր.՝ Aloïse Corbaz, dite Aloïse, (լրիվ անունը Ալոիզա Կորբազ), հունիսի 28, 1886(1886-06-28)[…], Լոզան, Շվեյցարիա և Le Mont-sur-Lausanne, Lausanne District, Վո, Շվեյցարիա - ապրիլի 5, 1964(1964-04-05)[…], Gimel), շվեյցարացի նկարչուհի,  Ար բրյուտ Շվեյցարիայի մասնաճյուղի հիմնադիր։


== Կենսագրություն ==
Ալոիզա Կորբազ ծնվել է Շվեյցարիայի Լոզան քաղաքում, 1886 թվականին։ 11 տարեկանում կորցրել է մորը։ Նա ծառայել է որպես մասնավոր ուսուցիչ Պրուսիայի ազնվական ընտանիքներում (Լայպցիգ, Պոտսդամ)։ Առաջին համաշխարհային պատերազմի սկսվելուց հետո ստիպված է եղել վերադառնալ Շվեյցարիա։ 1918 թվականին նրա մոտ ախտորոշվել է շիզոֆրենիա։ 1920 թվականից հետո նա այլևս դուրս չեկավ հոգեբուժական կլինիկաներից։ Այդ ժամանակահատվածում նա սկսել է նկարել, առաջին տարիների աշխատանքների մեծ մասը չի պահպանվել։ 1936 թվականից բժիշկները հետաքրքրվել են նրա նկարներով և սկսել հավաքել դրանք։


== Արվեստ ==
Նա նկարել է  շագանակագույն թղթի և ստվարաթղթի վրա․ կարել է մի քանի թերթ կամ կտոր միասին և փորձել ամբողջ տարածքը լրացնել վառ գույներով։ Ամենից հաճախ նրա թեմաներն էին սիրահար զույգերը (պատանեկության տարիներին նա կրքոտ սիրահարված էր կայզեր Վիլհելմ II-ին), թատրոնի, Տրավիատա օպերայի կերպարները, Մանոն Լեսկոն (նա մանկուց երազում էր երգչուհի դառնալ), պատմական գործիչներ՝ Նապոլեոնը, Կլեոպատրան, Մարի Ստյուարտը, Ելիզաբեթ թագուհին։


== Ժառանգություն ==
Ալոիզայի աշխատանքների մի մասն այսօր ընդգրկված է Ժան Դյուբյուֆեի կողմից հավաքված Լոզանի Ար Բրյուտի հավաքածուում, ինչպես նաև Շվեյցարիայի համանուն կանտոնում գտնվող Զոլոթուռն քաղաքի արվեստի թանգարանի ցուցադրությունում։


== Ծանոթագրություններ ==


== Գրականություն ==
Porret-Forel J. Aloïse et le théâtre de l’univers. — Genève: Skira, 1993.
Discovery of art brut: works by three Swiss artists, Wölfli, Aloïse, Müller. — Hong Kong: The Center, 1997
Porret-Forel J. La voleuse de mappemonde: les écrits d’Aloïse. — Carouge-Genève: Editions Zoé, 2004.


== Արտաքին հղումներ ==
Aloïse(ֆր.)
grands noms des petites gens de l'art brut(ֆր.)
Aloïse & the Theater of the Universe(անգլ.)
Aloïse Corbaz, known as Aloïse (անգլ.)
Выставка Алоизы в Лозанне, лето 2012
Фильм Московского музея творчества аутсайдеров «Коллекция Ар Брют» 2008)
Հայաստանը Եվրատեսիլ 2016 երգի մրցույթում

Հայաստանը մասնակցել է Եվրատեսիլ 2016 երգի մրցույթին, որը անցկացվել է Շվեդիայի մայրաքաղաք Ստոկհոլմում։ Հայաստանը ներկայացրել է Իվետա Մուկուչյանը «LoveWave» երգով։


== Ներքին ընտրություն ==

Եվրատեսիլ 2016 երգի մրցույթի համար մասնակցի ներքին ընտրություն կատարվեց։ 2015 թվականի սեպտեմբերի 25-ին Հանրային Հեռուստաընկերությունը հայտարարեց, որ Եվրատեսիլ 2016 երգի մրցույթի Հայաստանի մասնակցի անունը պարզ կլինի հոկտեմբեր ամսին։ 2016 թվականի հոկտեմբերի 13-ին հայտնի դարձավ, որ ներքին ընտրության արդյունքում Հայաստանը կներկայացնի Իվետա Մուկուչյանը, որից անմիջապես հետո հայտարարվեց երգահանների մրցույթ։ Մարտի 2-ին տեղի ունեցավ և՛ երգի, և՛ տեսահոլովակի պրեմիերան։ «LoveWave» երգի երաժշտության համահեղինակները Լևոն և Լիլիթ Նավասարդյաններն էին, խոսքերի համահեղինակներ՝ Իվետա Մուկուչյան և Սթեֆանի Քրաթչֆիլդ։


== Եվրատեսիլում ==
Հայաստանը Եվրատեսիլում հանդես է եկել առաջին կիսաեզրափակիչում՝ մայիսի 10-ին։ Կիսաեզրափակչի քվեարկության արդյունքում Հայաստանը անցել է եզրափակիչ 2–րդ հորիզոնականով, իսկ եզրափակիչ փուլում՝ մայիսի 14-ին, հավաքել է 249 միավոր և զբաղեցրել է 7–րդ հորիզոնական։


=== Հայաստանի ստացած միավորներ ===


=== Հայաստանի տված միավորները ===


== Ծանոթագրություններ ==


== Արտաքին հղումներ ==
LoveWave երգի տեսահոլովակը Եվրատեսիլի Յություբյան ալիքում